section_heading: Savitljivi cjevovod
paragraph_text: Savitljivi cjevovodi su "nužno zlo" bez kojega se ne može u hidrauličkim pogonima. Izrađuju se od gume i različitih sintetičkih materijala. Ojačani su odgovarajućom armaturom prema zadanom tlaku. Omogućuju prijenos hidrauličke energije gdje to nije moguće krutim cjevovodima. Savitljivi su, elastični i mogu se prilagoditi prema radnom stroju. Grade se za niske, srednje i visoke tlakove. Osjetljivi su na vibracije. Podložni su starenju (guma i neki plastifikatori mijenjaju osobine zbog starenja). Lako se oštećuju s vanjske strane. Postoji mogućnost loma zbog zamora materijala i nepravilne ugradnje. Radni vijek savitljivih cijevi je ograničen. Savitljive gumeno-armirane cijevi su elastične i stlačivost hidrauličkog ulja u hidrauličkom pogonu se nekontrolirano mijenja, što može izazvati vibracije izvršnih motora u sustavu.